title: Sampi Wadak
text: Kacrita suba, Ida Radén Galuh malinggih di gowok I Sampiné di bongkol abingé. Sai-sai I Radén Galuh alihanga ajeng-ajengan woh-wohan. Kenak pesan Ida Radén Galuh, sing ja Ida uning tekén raga bakal katadah. Kacrita sedek dina anu, sedek I Sampi Wadak lwas ngalih amah, kacrita Mé Lutung nujuang malali-lali duur gowok I Sampiné. Lantas nota Radén Galuh betén di bungas gowoké, ditu lantas Mé Lutung tengkejut, tur ngénggalang lantas ya tuun maranin Radén Galuh. Suba neked betén, matur lantas Mé Lutung.